一套統計方法嘅「效率」係指套方法有幾能夠用最少量嘅個案嚟達到最高嘅表現（表現通常係以「做預測嘅能力」嚟衡量）即係例如如果有兩套方法嚟估計參數數值，兩種方法預測起未來上嚟一樣咁準，但方法 A 淨係需要有 100 個個案嘅數據就可以達致呢樣嘢，而方法 B 要成 1,000 個個案嘅數據先可以做到同樣嘅效果，噉方法 A 比較有效率。